Першапачаткова польскі беларускі тэлеканал ствараўся як інструмент спрыяння дэмакратычным пераменам у гаротнай сінявокай праз адбудову альтэрнатыўнай прасторы сэнсаў. Дзе палітычная альтэрнатыва сустракалася з альтэрнатывай культурнай пад сцягамі альтэрнатыўнай гістарычнай памяці. “Белсат” імкнуўся быць адразу ўсім: палітычным гульцом, грамадскім актывістам, адукатарам і забаўляльнікам. Таму перыядычна губляў каляіну: вырабляў займальную палітыку, агітацыйную гісторыю, пафасную “музыкалку”, агіт-анімацыю і сатырычную “сацыялку”. Што часам стварала непрадугледжаныя гумарыстычныя эфекты – напрыклад, звышэмацыйную агучку бягучых навінаў.